Mošomo wa Ditetšwana tša Katse | Na o Hlamilwe?
BALA KA Seafrikaans Sealbania Seamharic Searaba Searmenia Seazerbaijani Seazerbaijani (Mongwalelo wa se-Cyrillic) Sebemba Sebengali Sebulgaria Sedanishi Sedutch Seefik Seestonia Seewe Sefinishi Sefora Segeorgia Segerika Segujarati Sehangari Seheberu Sehiligaynon Sehindi Seiceland Seigbo Seiloko Seindonesia Seisemane Sejapane Sejeremane Sekannada Sekikaonde Sekinyarwanda Sekirghiz Sekirundi Sekorea Selatvia Selingala Selithuania Seluvale Semalagasy Semalayalam Semaltese Semandarin sa China (Simplified) Semandarin sa China (Traditional) Semarathi Sematsedonia Semyanmar Senepali Senorway Sepangasina Sepanishi Sepedi Sepolishi Sepotokisi Sepunjabi Seromania Serussia Seserbia Seserbia (Mongwalelo wa Seroma) Seshona Sesinhala Seslovakia Seslovenia Sesotho (sa Lesotho) Seswahili Seswahili (sa Congo) Sesweden Setagalog Setahiti Setaliana Setamil Setelugu Sethai Setigrinya Setok Pisin Setonga Setsonga Setswana Seturkey Setwi Seukraine Seurdu Sewaray-Waray Seyoruba Silozi se-Cebuano se-Chewa se-Croatia se-Czech se-Vietnam se-Xhosa se-Zulu
DIKATSE tša ka gae di sepela kudu bošego. Ditetšwana tša tšona di di thuša go kwa dilo tšeo di lego kgauswi le gore di sware diphoofotšwana, kudukudu ge leswiswi le swara.
Ela hloko: Ditetšwana tša katse di swaragane le ditlhalenama tšeo di nago le megalatšhika e mentši. Megalatšhika ye e kgona go kwa gaešita le ge moyana o foka. Ka baka leo, dikatse di ka kgona go kwa dilo tšeo di lego kgauswi ntle le go di bona, e lego seo se di thušago ge e le leswiswi.
Ka ge ditetšwana tše di ekwa kudu, dikatse di di diriša go tseba moo diphoofotšwana le dilo tše dingwe di lego gona le mosepelo wa tšona. Gape ditetšwana tše di thuša dikatse go ela bogolo bja sekgoba se itšego pele di ka feta go sona. Encyclopædia Britannica e re “ga go tsebje gakaalo ka mošomo wa ditetšwana (vibrissae) tše; eupša go lemogilwe gore katse e fokola ka nakwana ge di ka kotwa.”
Borathutamahlale ba hlama diroboto tšeo di nago le dikwi tšeo di swanago le ditetšwana tša katse go thuša diroboto go lemoga dilo le ge e le dife tšeo di lego kgauswi. Rathutamahlale Ali Javey, wa Yunibesithing ya California, kua Berkeley o re dikwi tše tšeo di bitšwago ditetšwana tša elektroniki, “di swanetše go šoma ka mekgwa ya go fapafapana gore di thuše diroboto tše kaonefaditšwego, metšhene yeo e ka dirišwago gabonolo ke batho le didirišwa tše dingwe.”
O nagana eng? Na mošomo wa ditetšwana tša katse o bile gona ka tlhagelelo? Goba na o hlamilwe?